৪৪০১ অদিতি
৪৪০১ অদিতি (আপাতকালীন নাম ১৯৮৫ টিবি) হল একটি উৎকেন্দ্রিক, পাথুরে গ্রহাণু। প্রায় ১.৮ কিলোমিটার ব্যাসরেখা-বিশিষ্ট এই গ্রহাণুটিকে একটি পৃথিবী-নিকটস্থ বস্তু ও একটি আমোর গ্রহাণু হিসেবে শ্রেণিবদ্ধ করা হয়েছে। ১৯৮৫ সালের ১৪ অক্টোবর মার্কিন জ্যোতির্বিজ্ঞানী ক্যারোলিন শুমেকার পালোমার মানমন্দির থেকে এটি আবিষ্কার করেন। পরবর্তীকালে এটির নামকরণ করা হয় হিন্দু দেবী অদিতির নামানুসারে।